ከዚህ ባለፈ ደግሞ በናሚቢያ አኳያ ባለበት ሞራላዊ ኃላፊነት ሰበብ ከዚችው ሀገር ጋር የተጠናከረ ትብብር በማድረግ ላይ መሆኑን አመልክቶዋል። በዚሁ ትብብር መሠረት፣ ጀርመናውያኑ ቅኝ ገዢዎች ለምርምር ወደ ሀገራቸው ከወሰዱት አጥንት አፅም መካከል ለምሳሌ፣ ከአንድ ዓመት ከሶስት ወራት ገደማ 18 የጭንቅላት አጽም ለናሚቢያ ልዑካን ያስረከቡበት ድርጊት ይጠቀሳል። ይሁንና፣ ይህ ትብብር ጥፋትን አውቆ ከመቀበል ጋ የሚያገናኛው ነገር እንደሌለ ነው እስራኤል ካኑትይኬ ያስታወቁት። ቱርክ በአርመናውያኑ ላይ የፈፀመችው ግድያ የዘር ማጥፋት ወንጀል ስለመሆኑ በቡንድስታግ ውስጥ የተካሄደው ክርክር ለሄሬሮዎች ጥያቄ አዎንታዊ መልስ ሊያስገኝ እንደሚችል ተስፋ ማድረጋቸውን ለሰለባዎቹ የሚሟገቱት እስራኤል ካኑትይኬ ገልጸዋል።
